**Ministru kabineta noteikumu projekta** **„Grozījumi Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | Grozījumi 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu” (turpmāk – MK noteikumi Nr.328) ir nepieciešami, lai nodrošinātu efektīvu un pilnīgu finansējuma apguvi 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otrās kārtas (turpmāk – 1.3.1.1.1.aktivitātes) ietvaros. Pašreiz ir konstatēts, ka atsevišķi finansējuma saņēmēji ir spējīgi īstenot savu projektu ātrāk un apgūt lielāku finansējuma apjomu, kamēr citu finansējuma saņēmēju projekta īstenošanas progress ir neapmierinošs. Ekonomikas ministrijas izstrādātie grozījumi ir vērsti uz pašreizējo projektu īstenošanas kārtību, un ar grozījumiem noteiktais regulējums tiks piemērots uz finansējuma saņēmējiem, kas uz grozījumu projektā ietvertā regulējuma spēkā stāšanās brīdi jau būs iesnieguši projektu iesniegumus un ar kuriem sadarbības iestāde, proti, valsts aģentūra „Latvijas Investīciju un attīstības aģentūra” (turpmāk – sadarbības iestāde) būs noslēgusi civiltiesiskus līgumus par projekta īstenošanu. Savukārt noteikumu projektā iekļautais tiesiskais regulējums būs attiecināms uz apstākļiem, kas radīsies pēc MK noteikumu Nr.328 grozījumu spēkā stāšanās.MK noteikumu Nr.328 83.punktā ir noteikts, ka, ja finansējuma saņēmējs nav iesniedzis sadarbības iestādē maksājuma pieprasījumus par vismaz 25 % no projekta attiecināmo izmaksu summas, tad sadarbības iestāde samazina līgumā par projekta īstenošanu paredzēto finansējumu par neizpildes apjomu. Izvērtējot pirmajā projekta īstenošanas gadā sasniegtos rezultātus, ir konstatēts, ka sadarbības iestādei būs pienākums samazināt projekta īstenošanai paredzēto finansējumu aptuveni par 1.1 milj. latiem 6 finansējuma saņēmējiem. Savukārt 10 finansējuma saņēmēji atbilstoši iesniegtajiem maksājuma pieprasījumiem projektu spēj ieviest ātrāk nekā MK noteikumos Nr.328 noteiktajā termiņā. Līdz ar to Ekonomikas ministrija ir izvērtējusi iespēju palielināt finansējuma saņēmējiem maksimāli pieejamo atbalsta finansējumu līdz 2 000 000 latiem, proporcionāli arī palielinot projektā plānoto darbību apjomu. Finansējums tiks iegūts no tiem projekta iesniedzējiem, kas nav iesnieguši maksājumu pieprasījumus vismaz par 25% un 60 % no projekta kopējo attiecināmo izmaksu summas, un papildus ir pieejamas valsts budžeta virssaistības 2 500 000 latu apmērā atbilstoši 2012.gada 15.maija Ministru kabineta sēdē nolemtajam (Ministru kabineta 2012.gada 15.maija sēdes protokollēmuma (prot. Nr.27 31.§) 2.punkts). MK noteikumu Nr.328 grozījumu projektā ir noteikti kritēriji, kuros gadījumos finansējuma saņēmējam ir tiesības lūgt palielināt projekta attiecināmo izmaksu summu, nepalielinot finansējuma intensitāti, par to veicot grozījumus līgumā par projekta īstenošanu.Finansējuma saņēmējiem attiecībā uz papildus piešķirtajiem virssaistību līdzekļiem būs jānodrošina, ka vismaz 20 % no šī finansējuma tiks izmantoti jauniešu apmācībām (personām līdz 30 gadiem), vismaz 15 % tiks izmantoti apmācībām Latvijas reģionos – Zemgales, Kurzemes vai Vidzemes plānošanas reģionos, un vismaz 5 % tiks izmantoti apmācībām Latgales plānošanas reģionā. Šādā veidā tiks nodrošināts, ka papildus piešķirtais finansējums tiek izmantots, lai uzlabotu situāciju ar jauniešu nodarbinātību, ko par prioritāti ir noteikusi Eiropas Komisija, un sekmētu vienmērīgu Latvijas reģionu attīstību. Ņemot vērā, ka arī Eiropas Komisijas iniciatīvā „Jaunatne kustībā” daudzām aktivitātēm vecuma ierobežojums ir noteikts 30 gadi (piemēram, „Jaunatne darbībā”, „Pirmais Eures darbs”), Ekonomikas ministrija ierosina arī aktivitātes ietvaros sniegt papildu atbalstu ar darba praksēm jauniešiem vecumā līdz 30 gadiem (ieskaitot). Lai sekmētu jauniešu iesaistīšanos aktivitātē, ir nepieciešams papildināt attiecināmo izmaksu sarakstu ar pozīciju - atlīdzības izmaksas darba vadītājam. Minētās pozīcijas izmaksu ierobežojums ir noteikts 50% apmērā no valstī noteiktās minimālās mēneša darba algas. Maksimālais termiņš darba vadītāja algošanai, lai īstenotu apmācības pie darba devēja, ir trīs mēneši. Viens darba devējs var algot neierobežotu skaitu darba vadītājus un iesaistīt neierobežotu skaitu jauniešus. Vienlaikus vienam jaunietim nevar būt vairāk kā viens darba vadītājs. Darba vadītāja atalgojums nemainās atkarībā no apmācāmo personu skaita. Tā kā jauniešu bezdarba primārais iemesls ir tieši prakses trūkums, lai sekmīgi iekļautos darba tirgū, tad papildus samaksas nodrošināšana darba vadītājam veicinātu darba devēju interesi strādāt ar šo mērķgrupu.Ņemot vērā jauniešu nepietiekamo zināšanu un kvalifikācijas līmeni ienākot darba tirgū, lielākā darba devēju daļa iegulda papildus līdzekļus savu jauno darbinieku apmācībās. Šīs aktivitātes ietvaros ir paredzēts, ka jaunietis apgūst kādu no apmācību kursiem, kuros nosacījums ir, ka pie viena apmācību sniedzēja apmācās vismaz trīs saimnieciskās darbības veicēji. Darba vadītāja loma ir apmācību gaitā un pēc tām sekot un palīdzēt jaunietim, lai apmācībās apgūtās zināšanas tiktu precīzi pielietotas praksē. Darba vadītāja pienākumi šajā gadījumā ir kā turpinājums pabeigtajam apmācību kursam, lai jaunietis kopumā būtu gatavs iekļauties darba tirgū.Lai novērstu, ka atlīdzības izmaksas darba vadītājam atbilstoši Komisijas 2008.gada 6.augusta Regulai (EK) Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214) varētu tikt klasificētas kā speciālās apmācības un attiecīgi būtu jākoriģē finansējuma intensitāte, tad atbalsts darba vadītāja atlīdzības izmaksu segšanai tiks sniegts saskaņā ar Komisijas 2006.gada 15.decembra Regulu (EK) Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379).Ņemot vēra Ministru kabineta 2012.gada 8.maija sēdes protokollēmuma (prot. Nr.25 26.§) 7.punktā noteikto, ka atbrīvotais finansējums (neatbilstību un pārtraukto līgumu summa) nevar tikt izmantots citu Eiropas Savienības struktūrfondu un Kohēzijas fonda projektu īstenošanai vai darbību finansēšanai esošā projekta ietvaros, tad plānotajā finansējuma pārdalē netiks iekļauti kopš 2012.gada 8.maija neatbilstībās konstatētā summa - 4 855,94 lati. Papildus, lai mazinātu administratīvo slogu finansējuma saņēmējiem un sadarbības iestādei, MK noteikumos Nr.328 ir paredzēts svītrot prasību iesniegt ceturkšņa plānu. Pašreizējā situācijā ir nepieciešams ieguldīt lielus resursus, lai veiktu grozījumus attiecībā uz ceturkšņa plānu, tā kā finansējuma saņēmējam vienmēr ir jārēķinās, ka var mainīties projekta partneru vēlmes, vai parādīties jauni interesenti dalībai projektā, kā arī uz ceturkšņa plāna iesniegšanas brīdi nav iespējams prognozēt, kas uzvarēs iepirkumā un kādas būs pakalpojuma cenas. Ņemot vērā, ka pašreizējā situācijā ir konstatēta pretruna starp MK noteikumu Nr.328 30.4.apakšpunktu un projektu iesniegumu vērtēšanas 9.9.atbilstības kritēriju, tad ir nepieciešams precizēt MK noteikumu Nr.328 30.4.apakšpunktu, lai noteiktu, ka pie viena apmācību sniedzēja tiktu apmācīti vismaz trīs saimnieciskās darbības veicēju darbinieki.Lai nodrošinātu vienotu pieeju grūtībās nonākuša komersanta definīcijas piemērošanā valsts atbalsta programmās, ir nepieciešams aktualizēt MK noteikumu Nr.328 grūtībās nonākuša komersanta definīciju. Jaunā grūtībās nonākuša komersanta definīcija tiks piemērota jaunajiem partneriem projektā un finansējuma saņēmējiem, kas pieteiksies uz papildus finansējumu. Papildus Ekonomikas ministrija norāda, ka ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu un nav pierādījumu par personu tiesību aizskārumu, līdz ar to tiesiskās paļāvības principa aizskārums attiecībā uz attiecīgajām personām nav konstatējams. Turklāt aktivitātes ietvaros gala labuma guvēji ir saimnieciskās darbības veicēji un biedrības - apmācību saņēmēji, kas jebkurā brīdī var kļūt par finansējuma saņēmēja sadarbības partneriem vai biedriem, ja atbilst MK noteikumos Nr.328 noteiktajām prasībām. Līdz ar to, palielinot projekta kopējo attiecināmo izmaksu summu, proporcionāli palielinās apmācīto darbinieku skaits, un tādejādi netiek ierobežotas citas iespējamo labuma guvēju intereses.  |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.328, izdarot šādas izmaiņas:1. noteikt, ka atbalsts darba vadītāja atlīdzības izmaksu segšanai tiks sniegts saskaņā ar Komisijas regulu Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML);
2. noteikt, ka izmantojot virssaistību finansējumu, apmācībās tiks iesaistītas 2 500 personas;
3. precizēt pieejamā publiskā finansējuma apjomu, nosakot, ka 1.3.1.1.1.apakšaktivitātē papildus ir pieejami 2 500 000 lati virssaistību finansējums;
4. precizēt grūtības nonākuša komersanta definīciju;
5. papildināt atbalstāmo darbību sarakstu ar apmācībām pie darba devēja līdz trim mēnešiem jaunietim, ja minētais jaunietis ir saņēmis vai saņems vispārējās apmācības 1.3.1.1.1.aktivitātes ietvaros;
6. papildināt attiecināmo izmaksu sarakstu ar pozīciju par atlīdzības izmaksām darba vadītājam, nosakot izmaksu ierobežojumu 50% apmērā no valstī noteiktās minimālās mēneša darba algas. Minētā izmaksu pozīcija būs attiecināma apmācot jauniešus vecumā līdz 30 gadiem, kas ir stājušies darba tiesiskajās attiecībās ar devēju pēdējo trīs mēnešu laikā līdz dalībai apmācības kursos;
7. papildināt atbalstāmās darbības ar apmācībām pie darba devēja;
8. precizēt MK noteikumu Nr.328 30.4.apakšpunkta redakciju, nodrošinot tā atbilstību ar projektu iesniegumu 9.9.atbilstības kritēriju, kas nosaka, ka pie viena apmācību sniedzēja tiek apmācīti vismaz trīs saimnieciskās darbības veicēju darbinieki;
9. noteikt, ka aktivitātes ietvaros nevar tiks segtas atlīdzības izmaksas darba vadītājam, ja apmācāmais jaunietis ir saņēmis atbalstu 1.4.1.1.1. apakšaktivitātes „Kompleksi atbalsta pasākumi iedzīvotāju integrēšanai darba tirgū” pasākumā „Darba vieta jaunietim”;
10. noteikt, ka finansējuma intensitāte par atlīdzības izmaksām darba vadītājam ir 100%, un ka finansējuma intensitāti nevar palielināt šīm izmaksām, ja visas iesaistītās personas ir nelabvēlīgā situācijā esoši darba ņēmēji;
11. precizēt viena projekta maksimālo finansējuma apmēru, to palielinot līdz 2 000 000 latiem;
12. noteikt maksimālo projekta īstenošanas termiņu līdz 2015.gada jūnijam tiem projektiem, kam tiek palielināts finansējuma apjoms;
13. svītrot prasību iesniegt ceturkšņa plānu;
14. noteikt, ka MK noteikumu Nr.328 83.punktā noteiktā finanšu samazinājums netiek piemērots tiem finansējuma saņēmējiem, kas atbilstoši noteikumu projekta 21.un 22.punktam ir saņēmuši papildus finansējumu;
15. noteikt, ka finansējuma saņēmējs var ierosināt grozījumus līgumā par projekta īstenošanu, paredzot tajā palielināt projekta kopējā finansējuma apjomu proporcionāli izmantojot virssaistību finansējumu (valsts budžeta finansējums) un finansējumu, kas iegūts, finansējuma saņēmējiem piemērojot finanšu samazinājumu atbilstoši MK noteikumu Nr.328 83.punktam, ja tas ir iesniedzis sadarbības iestādei maksājuma pieprasījumus vismaz par 70% no projekta attiecināmo izmaksu summas, un neizmantotais projekta finansējums nepārsniedz 300 000 latus, finansējuma intensitāte atbilstoši līgumam par projekta īstenošanu netiek palielināta un par piešķirto papildus finansējumu atbilstoši uz līguma par projekta īstenošanu  grozījumu ierosināšanas dienā sasniegtajiem rezultatīvajiem rādītājiem (apmācīto darbinieku skaits) un proporcionāli palielinātajam projekta finansējuma apjomam projekta ietvaros tiks apmācīti vismaz tikpat līdz šim apmācībās neiesaistīti darbinieki. Vienā pieteikšanās reizē atbalsta finansējuma apmēru nevar palielināt vairāk par 500 000 latiem.
16. attiecībā uz virssaistību finansējumu noteikt, ka vismaz 20% no papildus piešķirtā virssaistību finansējuma tiek izmantoti apmācību sniegšanai jauniešiem (personām līdz 30 gadiem), vismaz 15 % tiks izmantoti apmācībām Latvijas reģionos - Zemgales, Vidzemes un Kurzemes plānošanas reģionos un vismaz 5 % tiks izmantoti apmācību sniegšanai Latgales plānošanas reģionā;
17. noteikt, ka finansējuma saņēmējam ir jāturpina īstenot atbalstāmās darbības, izmantojot virssaistību finansējumu, ne vēlāk kā pirmajā ceturksnī pēc virssaistību finansējumu iekļaušanas līgumā par projekta īstenošanu. Savukārt finansējuma saņēmējam izdevumi vai sadarbības iestādei maksājumi finansējuma saņēmējiem ir jāuzsāk veikt pirmajā pusgadā pēc virssaistību finansējuma iekļaušanas līgumā par projekta īstenošanu;
18. noteikt, ka, ja netiek ievērot 17.punktā minētie nosacījumi, sadarbības iestāde samazina līgumā par projekta īstenošanu paredzēto finansējumu par papildus piešķirto finansējumu no virssaistību līdzekļiem;

noteikt, ka partneriem ir jāiesniedz finansējuma saņēmējam uzskaites veidlapas par de minimis atbalstu, ja partneri plāno īstenot darbības, kurām piešķir de minimis atbalstu (prakse pie darba devēja). Finansējuma saņēmēji pārbauda partneru saņemtā de minimis atbalsta apjomu un pārliecinās, ka tas nepārsniedz Komisijas regulā Nr. 1998/2006 noteikto maksimālo apjomu, un iesniedz uzskaites veidlapas sadarbības iestādē. Sadarbības iestāde neveic finansējuma maksājumus, ja finansējuma saņēmējs nav iesniedzis de minimis uzskaites veidlapas par atbilstošajiem partneriem, turklāt de minimis atbalsta sniegšanā ir jāievēro Komisijas regulā Nr. 1998/2006 noteiktie darbību un nozaru ierobežojumi.. |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 1.3.1.1.1.aktivitātes otrās kārtas mērķa grupa ir saimnieciskās darbības veicēji, saimnieciskās darbības veicējos nodarbinātās personas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012.** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otrajai kārtā pieejamais finansējums ir 24 056 037 lati, tai skaitā Eiropas Sociālā fonda finansējums 15 159 045 lati un finansējuma saņēmēju finansējums 8 896 992 lati.Noteikumu projekts paredz uzņemties virssaistības 2 500 000 latu apmērā, kas veido 16 % no pieejamā Eiropas Sociālā fonda finansējuma 1.3.1.1.1.apakšaktivitātei. Izmantojot virssaistības, ir iespējams nodrošināt nepārtrauktu uzsākto projektu īstenošanu, īstenot papildus apmācības komersantu konkurētspējas celšanai un iesaistīt kvalifikācijas celšanā jauniešus un sekmēt vienmērīgu Latvijas reģionu attīstību. Balstoties uz sasniegto finanšu progresu pirmā projekta īstenošanas gada laikā un saņemto informāciju no finansējuma saņēmējiem, ir aprēķināts, ka līdz 2013.gada 1.ceturksnim būs nepieciešami papildus 1 251 628 lati tiem finansējuma saņēmējiem, kas savus projektus īsteno visstraujāk. Attiecīgi 2012.gadā ir plānots, ka no piešķirtā valsts budžeta virssaistību apjoma būs nepieciešams izmantot 150 000 latus. Atlikusī daļa 1 101 628 lati tiks iegūta, izmantojot finansējumu no finanšu korekcijas piemērošanas par maksājumu pieprasījumu neiesniegšanu LIAA vismaz 25 % apmērā no projekta kopējo attiecināmo izmaksu summas. Balstoties uz sasniegto finanšu progresu finansējuma saņēmējiem pirmā projekta īstenošanas gada laikā, ir aprēķināts, ka līdz 2014.gada 1.ceturksnim būs nepieciešami papildus 3 093 635 lati. Attiecīgi 2013.gadā ir plānots izmantot 1 000 000 latus no piešķirtā valsts budžeta virssaistību apmēra. Papildus 2013.gadā tiks atkārtoti piemērota finanšu korekcija tiem finansējuma saņēmējiem, kas nebūs iesnieguši LIAA maksājuma pieprasījumus par vismaz 60 % no kopējā projekta attiecināmo izmaksu summas. Tā rezultātā ir plānots iegūt 2 093 635 latus, ar ko tiks nosegta atlikusī daļa no nepieciešamā finansējuma.2014.gadā ir plānots izmantot 1 000 000 latus un 2015.gadā 350 000 latus no piešķirto virssaistību apjoma. Ņemot vērā piemērotās finanšu korekcijas iepriekšējos gados ir apšaubāms, ka pēc projekta pabeigšanas būs nepieciešams piemērot vēl papildus finanšu korekcijas.Finansējuma sadalījums pa gadiem apakšaktivitātes projekta ietvaros var mainīties. Tai skaitā būtiski ir ņemt vērā, ka finansējuma saņēmējiem būs jāizsludina jauni iepirkumi, kas var aizkavēt jaunu apmācību uzsākšanu. Kopējās izmaksas var mainīties projekta ietvaros, ņemot vērā faktiski izlietoto finansējumu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ekonomikas ministrija normatīvajos aktos noteiktajos gadījumos un noteiktajā kārtībā no gadskārtējā valsts budžeta izpildes procesā pārdalāmā finansējuma programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var pieprasīt valsts budžeta līdzekļus apstiprināto projektu īstenošanai. |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts ir saistīts Ekonomikas ministrijas sagatavoto Ministru kabineta rīkojuma projektu „Grozījums darbības programmas „Cilvēkresursi un nodarbinātība” papildinājumā”, kas tiek virzīts uz Ministru kabinetu vienlaikus ar noteikumu projektu. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas šāda Eiropas Savienības tiesību akta prasības:* Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula);
* Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02).
* Komisijas 2006.gada 15.decembra Regula (EK) Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379).
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008);Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02);Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2006.gada 28.decembris, L 379).  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas (EK) Nr.1998/20061.panta 1.punkts  | *Noteikumu projekta 18.punkts* | *ieviesta pilnībā* | Papildus regulā noteiktajām neatbalstāmajām nozarēm aktivitātē ir noteiktas arī citas neatbalstāmās nozares, ņemot vērā šo nozaru specifiku, kā arī lai koncentrētu atbalstu uz Latvijas politikas plānošanas dokumentos noteiktajām prioritārajām tautsaimniecības nozarēm:1. Ieroču, tabakas ražošana un tirdzniecība;2. Azartspēles un derības;3. Operācijas ar nekustamo īpašumu;4. Tirdzniecība;5. Apdrošināšana, finanšu starpniecība un banku pakalpojumi;6. Transportlīdzekļu, mašīnu un iekārtu, individuālās lietošanas priekšmetu, sadzīves aparatūras un iekārtu iznomāšana. |
| Komisijas Regulas (EK) Nr.1998/20062.panta 2.punkts  | *Noteikumu projekta 17.punkts* | *ieviesta pilnībā* | *neparedz stingrākas prasības* |
| Komisijas Regulas (EK) Nr.1998/20063.panta 1.punkts  | *Noteikumu projekta 16.punkts* | *ieviesta pilnībā**Atbildīgā institūcija – v/a „Latvijas Investīciju un attīstības aģentūra”* | *neparedz stingrākas prasības* |
| *Komisijas Regula Nr.800/2008) 1.pielikums 2.pants;* | *Noteikumu projekta 6. punkts*  | *ieviesta pilnībā* | *neparedz stingrākas prasības* |
| Komisijas Regulas Nr.800/2008 1.panta 7.punkts | *Noteikumu projekta 5. un 6.punkts* | *ieviesta pilnībā* | *neparedz stingrākas prasības* |
| Komisijas Regulas Nr.800/2008 38.pants | *Noteikumu projekta 7.punkts* | *ieviesta pilnībā* | *neparedz stingrākas prasības* |
| Komisijas Paziņojuma Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) 9. - 11.punkts  | *Noteikumu projekta 5. punkts* | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu reģionālo valsts atbalstu, kā arī piešķirtu struktūrfondu līdzfinansējumu, dalībvalstij ir obligāti jāpiemēro: Komisijas Regula Nr.800/2008. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) nav nepieciešams sniegt, jo Noteikumu projekts saskaņā ar Komisijas Regulas Nr.800/2008 3.pantu un Komisijas Regulas nr.1998/2006 2.pantu ir atbrīvots no iepriekšējas paziņošanas EK.  |
| Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | 2012.gada 25.janvārī Ekonomikas ministrijā tika organizēta tikšanās ar finansējuma saņēmējiem, lai izvērtētu sasniegto progresu 1.3.1.1.1.aktivitātes ietvaros un vienotos par nepieciešamajiem grozījumiem 1.3.1.1.1.aktivitātes ieviešanas nosacījumos. Minētajā tikšanās reizē piedalījās pārstāvji no valsts aģentūras „Latvijas Investīciju un attīstības aģentūra”, Finanšu ministrijas, Latvijas Informācijas un komunikācijas tehnoloģiju asociācijas, Latvijas Kokrūpniecības federācijas, SIA 4idea, Latvijas Datortehnoloģiju asociācijas, Mašīnbūves un Metālapstrādes Rūpniecības asociācijas, Latvijas Pilnvaroto autotirgotāju asociācijas, Latvijas Logu un durvju ražotāju asociācijas, Latvijas Tirdzniecības un rūpniecības kameras, Latvijas Darba devēju konfederācijas, SIA Demarsch, Latvijas Pārtikas uzņēmumu federācijas, Latvijas Loģistikas asociācijas, Latvijas Poligrāfijas uzņēmumu asociācijas, Latvijas Elektrotehnikas un elektronikas rūpniecības asociācijas. |
| 2. | Sabiedrības līdzdalība projekta izstrādē | 2012.gada 7.augustā Ekonomikas ministrijā tika organizēta starpinstitūciju sanāksme, lai vienotos starp Ekonomikas ministriju, Finanšu ministriju un finansējumu saņēmējiem par izstrādāto MK noteikumu Nr.328 grozījumu gala redakciju. Minētajā tikšanās reizē piedalījās pārstāvji no valsts aģentūras „Latvijas Investīciju un attīstības aģentūra”, Finanšu ministrijas, Latvijas Informācijas un komunikācijas tehnoloģiju asociācijas, Latvijas Kokrūpniecības federācijas, SIA 4idea, Latvijas Datortehnoloģiju asociācijas, Mašīnbūves un Metālapstrādes Rūpniecības asociācijas, Latvijas Tirdzniecības un rūpniecības kameras, Latvijas Darba devēju konfederācijas, SIA Demarsch, Latvijas Poligrāfijas uzņēmumu asociācijas, Latvijas Elektrotehnikas un elektronikas rūpniecības asociācijas. |
| 3. | Sabiedrības līdzdalības rezultāti | 2012.gada 7.augustā starpinstitūciju tikšanās laikā tika panākta vienošanās par nesaskaņotajiem MK noteikumu Nr.328 grozījumu punktiem. Atbilstoši tam attiecībā uz papildus piešķirto virssaistību finansējumu finansējuma saņēmējiem būs jānodrošina, ka vismaz 20 % no šī finansējuma tiks izmantoti jauniešu apmācībām (personām līdz 30 gadiem), vismaz 15 % tiks izmantoti apmācībām Latvijas reģionos - Zemgales, Kurzemes vai Vidzemes plānošanas reģionos, un vismaz 5 % tiks izmantoti apmācībām Latgales plānošanas reģionā. |
| 4. | Saeimas un ekspertu līdzdalība | Konsultācijas nebija nepieciešams rīkot. |
| 5. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijā | Projekta izpilde tiks nodrošināta valsts aģentūras „Latvijas Investīciju un attīstības aģentūra” funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Netiks radītas jaunas institūcijas, funkcijas tiks izpildītas valsts aģentūras „Latvijas Investīciju un attīstības aģentūra” funkciju ietvaros. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar.  |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar.  |
| 6. | Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

25.09.2012 16:04

3592

Zane Dziļuma

67013225, Zane.Dziluma@em.gov.lv